บาทเปิดตลาด 31.26 บาทต่อดอลลาร์ แข็งค่า
เงินบาทเปิดตลาด 31.26 บาทต่อดอลลาร์ แข็งค่ารับเม็ดเงินไหลเข้าต่อเนื่อง-ดอลล์อ่อน
12 มิ.ย. 2562

เงินบาทเปิดตลาด 31.26 บาทต่อดอลลาร์ แข็งค่ารับเม็ดเงินไหลเข้าต่อเนื่อง-ดอลล์อ่อน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.26 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 31.30 บาท/ดอลลาร์ หลังดอลลาร์อ่อนค่าเมื่อเทียบกับยูโร เนื่องจากตลาดคาดเฟดจะปรับลดอัตราดอกเบี้ย และมีกระแสเงินทุนต่างประเทศไหลเข้า
"บาทแข็งค่าจากช่วงเย็นวานนี้ตามยูโร และมี fund flow ไหลเข้ามาต่อเนื่อง" นักบริหารเงิน กล่าว  นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.20-31.35 บาท/ดอลลาร์